Otto Friedrich von Richter

Otto Friedrich von Richter (6. august 1791Transehe-Roseneck, Astaf von: Genealogisches Handbuch der livländischen Ritterschaft, Bd.: 1, seite 173/1792 Vastse-Kuuste – 13. august 1816 Smürna) oli baltisaksa päritolu Eesti orientalist ja maailmarändur.

Elulugu
Richter õppis klassikalist filoloogiat ja orientalistikat Heidelbergis ja Viinis. 1815 reisis ta koos Sven Fredrik Lidmaniga (1784–1845) Egiptusse ja Nuubiasse, 1816 Väike-Aasiasse. Suri haiguse tõttu Smürnas (tänapäeva İzmir Türgis) reisil olles.

Pärand
Tema isa, Liivimaa ülemmaakohtu assessor ja maanõunik Otto Magnus von Richter (1755–1826), kinkis tagasi Eestisse saadetud poja poolt kogutud muistised Tartu Ülikoolile, millega pandi osaliselt alus ka orientalistika arenguks taasavatud Keiserliku Tartu Ülikoolis. Suurem osa annetatud muististest asuvad tänapäeval Voronežis, kuhu need evakueeriti 1915. aastal Esimese maailmasõja eest. Tartu Ülikooli kunstimuuseumis on aga alles Richteri kogust pärinevad Egiptuse muumiad ning Tartu Ülikooli raamatukogus mitmeid araabia-, pärsia- ja türgikeelsed käsikirju ning Richteri kogutud trükiseid.

Richteri reisimälestused
Richteri käsikirjalised reisimälestused on praegu hoiul Rahvusarhiivis. 1822. aastal toimetas Tartu ülikooli rektor Gustav von Ewers osa sellest materjalist trükki ja lasi Berliini kirjastuses Verlag Georg Reimer avaldada raamat pealkirja all "Wallfahrten im Morgenlande. Nach Otto Fr. von Richters Tagebüchern und Briefen dargestellt von J. Ph. G. von Ewers" ('Palverännakud hommikumaal. Otto Fr. von Richteri päevikute ja kirjade alusel koostanud J. Ph. G. von Ewers'). Richteri teos ilmus koos albumiga "Kupfer zu Otto Fr. von Richters Wallfahrten im Morgenlande", milles on 15 akvatintatehnikas pilti. Viis neist on Karl August Senffi tööd. Teised 10 on signeerimata, kuid Wilhelm Neumanni andmetel olevat nende autor Andreas von Löwis of Menar. Senffi ja Löwise gravüürid on valmistatud Richteri joonistuste järgi.

Raamatu uustrükid ilmusid korduvalt 2000.–2010. aastatel Saksamaa kirjastustes.

Gravüür Richteri portreega
1822. aastal Berliinis ilmunud Richteri raamatu "Wallfahrten im Morgenlande" frontispissil avaldati autori portree, mis oli Karl August Senffi loodud gravüür. Gravüüri loomisaja dateerivad Tartu Ülikooli kunstimuuseum ja Tartu Kunstimuuseum aastasse 1822 ja gravüüri aluseks olnud töö autoriks märgitakse gravüüril leitud kirje Vernet pinx alusel C. Vernet. Eesti Kunstimuuseumis ja Tartu Kunstimuuseumis olevatel eksemplaridel tekst puudub. Ka nende digiandmebaasis pole märgitud gravüüri aluseks olnud teose autorit.

Senffi gravüüri reproduktsioon on avaldatud ka 1971. aastal kunstiteadlase Voldemar Vaga raamatus "Kunst Tartus XIX sajandil". Ja kuigi Vaga oli teadlik 1822. aastal ilmunud Richteri raamatust "Wallfahrten im Morgenlande", märgib ta oma raamatus ekslikult, et Senffi gravüüril on kujutatud Woldemar Dietrich von Budberg.

Teosed
1822 – Otto Friedrichs von Richter. "Wallfahrten im Morgenlande: Aus seinen Tagebüchern und Briefen dargestellt von Johann Philipp Gustav Ewers". Berlin: Verlag Georg Reimer
2004 – Otto Friedrichs von Richter. "Wallfahrten im Morgenlande: Aus seinen Tagebüchern und Briefen dargestellt von Johann Philipp Gustav Ewers". Adamant Media Corporation, ISBN 978-1421247847 
2005 – Otto Friedrich von Richter. "Wallfahrten im Morgenlande: Aus seinen Tagebüchern und Briefen dargestellt von Johann Philipp Gustav Ewers". 2 Bände. (Documenta Arabica, Teil 1: Reiseliteratur) Taschenbuch, ISBN 978-3487129709 
2010 – Otto Friedrich von Richter. "Otto Friedrichs Von Richter Wallfahrten Im Morganlande, Aus Seinen Tagebüchern Und Briefen Dargestellt Von J.P.G. Ewers". Mit Kupfern [16 Plates]. Nabu Press, ISBN 978-1147775273 
2016 – Otto Friedrichs von Richter. "Wallfahrten im Morgenlande: Aus seinen Tagebüchern und Briefen dargestellt von Johann Philipp Gustav Ewers". Wentworth Pr, ISBN 978-1371343088 

Viited

Kirjandus
Stadnikov, Sergei. Otto Friedrich von Richter und Ägypten. − Altorientalische Forschungen] 18 (1991), lk 195–203 Altorientalische Forschungen.
Stadnikov, Sergei. Otto Friedrich von Richters Forschungsreise in Unternubien im Jahre 1815: Auszüge aus dem Tagebuch. − Mitteilungen für Anthropologie und Religionsgeschichte (MARG) 15 (2000).
 Jürjo, Indrek, Sergei Stadnikov. Briefe aus Ägypten. Otto Friedrich von Richters wissenschaftliche Reise in Ägypten und Unternubien im Jahre 1815. 2008 .

Kategooria:Eesti orientalistid
Otto Friedrich von
Kategooria:Sündinud 1791
Kategooria:Surnud 1816
Kategooria:Baltisakslased